Clădirea, ridicată între 1897-1899 sub directoratul lui Calistrat Hogaș, a fost dată în folosință odată cu noua construcție [pe atunci ] a Gimnaziului ”Roman-Voda” în 15 octombrie 1899 ,având ca primi locatari familia profesorului Emanoil I. Silberg-director între anii 1899-1924, ginere[și gazda vremelnică intre 1900-1917] al cunoscutului scriitor Calistrat Hogaș .Ulterior a mai locuit familia profesorului [Doctor in istorie ] C-tin Dascălu -director al acestei institutii intre 20.06.1927-1.02.1929 si 10.12.1931-15.11.1935 -sub directoratul sau construcția actualului C.N.R.V. este definitivată în forma pe care o cunoaștem noi astăzi … Renovată în 2010 adăpostește un frumos și interesant muzeu local. La parterul clădirii funcționează un muzeu etnografic, cu exponate de istorie si artă specifice zonei si manifestărilor traditionale, precum si târguri expozitionale cu vânzare.  
În schimb, primul etaj al Vilei Hogas este rezervat expozițiilor cu icoane vechi si lucrări ale sculptorului Neculai Păduraru, originar din Sagna. La mansarda imobilului există o expozitie de carte veche, fotografii si documente ale marilor cărturari care au trăit în zona Romanului, o sală de lectură si o sală de auditii. Prin acestă modalitate s-a readus la viată clădirea construită în anul 1898, după planurile arhitectului Băicoianu si finalizată de arhitectii italieni Villa și Fantoli, una dintre putinele clădiri laice de patrimoniu din Roman.

Muzeul Colegiului Naţional „Roman-Vodă“, adăpostit de casa în care a locuit Calistrat Hogaş, păstrează sute de documente de valoare. Vila în care a locuit Calistrat Hogaş s-a transformat în muzeu în mai 2011. „Trăim într-o societate în care non-valoarea este extrem de mediatizată, încât noi, cei care am pus bazele acestui muzeu, respectiv conducerea Colegiului Naţional «Roman-Vodă», profesorii pensionari ai acestui liceu şi eu, bibliotecarul liceului, am vrut să demonstrăm că numai aşa putem rezista în timp, dacă ne raportăm la valorile noastre, culturale şi spirituale“, susţine bibliotecarul Cornelia Jora. Cei care trec pragul muzeului găsesc aici file din istorie. Prima personalitate marcantă a oraşului, prezentă în muzeu prin fotografiile şi premiile sale, este matematicianul Alexandru Cojocaru, fost profesor al Colegiului Naţional „Roman-Vodă“. „A primit numeroase invitaţii să predea la Iaşi, la universitate, dar a preferat să rămână aici să îndrume elevii. Cei care au făcut matematica cu el ştiau atât de multe, încât ar fi putut intra direct în anul doi de facultate“, explică bibliotecarul Cornelia Jora. Distincţie de la Papă Un alt om cu renume naţional şi european, care a pornit din Roman, este preşedintele Societăţii de Inventică din România, Vitalie Belousov. „Fost elev al profesorului Cojocaru, fost rector al Universităţii Tehnice din Iaşi, Vitalie Belousov a primit 123 de brevete în România, Franţa, Statele Unite, Italia, Germania şi Elveţia. Are 33 de medalii de aur şi 11 de argint“, spune Cornelia Jora. O vitrină îi este dedicată şi lui Lazaro Orenstein, unul dintre cei mai mari ingineri ai Europei, conform unei reviste de specialitate. „Pentru faptul că a construit cea mai mare catedrală din Africa de Sud, pe Coasta de Fildeş a primit de la Papa Ioan Paul al II-lea «Distincţia de Comandor al Ordinului Sfântul Grigore Magni». De asemenea, a primit în 1985 premiul european Humberto Biancomono pentru pace“, afirmă Jora. Colegiul Naţional „Roman-Vodă“ a dat şi un pionier în televiziune. „Virgil Petrovici, specialist de renume european în tehnologia iluminatului în televiziune, a colaborat cu Liviu Ciulei la ecranizarea romanului «Pădurea Spânzuraţilor»“, spune Cornelia Jora. Istoricul vilei Hogaş Exponatele cu care se mai mândreşte muzeul sunt cele legate de muzicienii oraşului: dirijorul şi compozitorul D.D.Botez, Mihail Jora, cel care a dat numele sălii mari a Ateneului din Bucureşti, Ioan Danielescu cu renumita bucată muzicală „Voinţa Neamului“ şi Richard Stein, cu melodia „Sanie cu zurgălăi“. Casa în care a locuit Calistrat Hogaş între 1891-1899 are ca atestare documentară data de 10 noiembrie 1897, după planul arhitectului Constantin Băicoianu. Vila este numită „Casa Hogaş“ pentru că autorul „Drumurilor de munte“ a trăit aici între anii 1891-1899. Spaţiul conţine trei muzee, cel al Colegiului Naţional „Roman-Vodă“, Muzeul Ecumenic al Spiritualităţii Româneşti şi Muzeul de Etnografie şi Folclor „Roman Metropolitan“  
  
Citeste mai mult: [adevarul.ro/locale/piatra-neamt/file-istorie-vila-hogas-roman-1\_50ad82ef7c42d5a6639683ee/index.html](http://adevarul.ro/locale/piatra-neamt/file-istorie-vila-hogas-roman-1_50ad82ef7c42d5a6639683ee/index.html)

Joi, 28 august, s-au împlinit 97 de ani de la trecerea în nefiinţă a bine-cunoscutului autor al unor volume ca „Pe drumuri de munte” sau „În munţii Neamţului”, Calistrat Hogaş. Cu această ocazie, am răsfoit câteva file imaginare ale vieţii acestuia, dar şi ale istoriei muzeului care îi poartă numele, Casa Calistrat Hogaş, situată în incinta Colegiului Naţional „Roman-Vodă”. Clădirea denumită acum Casa Calistrat Hogaş a fost construită în anul 1897 de arhitectul Constantin Băicoianu, împreună cu doi arhitecţi italieni (Villa şi Fantoli) şi o echipă de muncitori români şi italieni. „Ea a fost concepută ca locuinţă a directorilor Liceului «Roman-Vodă» din acea perioadă. Acest lucru reprezenta o dovadă de deosebit respect pentru directorii Liceului «Roman-Vodă», pentru că societatea de atunci era de părere că directorii trebuie să locuiască cât mai aproape de procesul educaţional, lucru benefic pentru acesta”, mărturiseşte Cornelia Jora, bibliotecară a Colegiului Naţional „Roman-Vodă”, totodată fostă elevă a acestuia. Muzeul a primit numele Calistrat Hogaş deoarece acesta a trăit în această clădire, având funcţia de director al Liceului «Roman-Vodă» între anii 1891-1899 şi s-a stins din viaţă tot în acest edificiu, pe 28 august 1917.

A existat o perioadă, după Revoluţie, când Casa Calistrat Hogaş era într-o stare de degradare avansată, însă cu sprijinul acordat de Primăria Municipiului Roman şi al primarului Laurenţiu Dan Leoreanu, în luna mai a anului 2011, muzeul a fost repus în valoare. „Am încercat să gândesc acest muzeu ca un tot unitar, ca un cerc care se închide”, a mărturisit Cornelia Jora, cea care s-a implicat în valorizarea acestui edificiu cultural. „Nimic nu se realizează dacă nu pui suflet”, a adăugat ea.

În ceea ce priveşte organizarea interioară a Casei Calistrat Hogaş, Cornelia Jora povesteşte că la subsolul vilei se găsesc elemente de etnografie şi folclor, două etaje ale vilei sunt dedicate ştiinţei, artei şi culturii cuprinzând documente, cărţi, diplome, titluri academice adunate de la foşti profesori şi elevi ai colegiului, dintre care amintim doar câteva nume Gheorghe A.M. Ciobanu, Violeta Lăcătuşu, Max Blecher, Virgil Petrovici, I.C. Istrati, Lazaro Orenstein, Mihail Jora, D.D. Botez. „Pe măsură ce ne apropiem de cer, încheiem cu partea spirituală, adică segmentul ecumenic, ţinând cont de contextul religios din zonă: ortodoxie, cultul catolic şi cultul mozaic”, prezintă Cornelia Jora mansarda vilei.

În prezent, Casa Calistrat Hogaş este vizitată de foştii elevi ai colegiului. „În această vară au fost peste 15 întâlniri de promoţie. Am bătut recordul!”, spune Cornelia Jora. Tot în vara ce tocmai se încheie, Casa Calistrat Hogaş a fost vizitată de academicianul Solomon Marcus, care a rămas plăcut impresionat de documentele deţinute de muzeu. „M-a felicitat şi m-a încurajat să continui”, a spus Cornelia Jora. Pe de altă parte, primele ore de dirigenţie pentru „bobocii” din clasele a IX-a se ţin în Casa Hogaş: „În societatea actuală, nonvaloarea este extrem de mediatizată şi tinerii noştri sunt debusolaţi”, a explicat Cornelia Jora.

Muzeul este deschis şi publicului larg, cu condiţia ca vizitatorii să îşi anunţe prezenţa urmărind programul de la intrarea muzeului sau sunând la numărul de telefon afişat pe uşă